Diari Oficial de la Generalitat Valenciana


Sumari del DOGV 5214, del 08-03-2006 (2006/2632)

Sotmetiment a informació pública del compte de liquidació definitiva de la UA-27 després de la rectificació d'errors materials.
-------------------------------------------------------------------------------------------------------------------------------

### Dades del document

Número de DOGV
:   5214

Data del DOGV
:   08-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/2632


Organisme emissor
:   Ajuntament de Moncofa

Tipus de document
:   Anunci

Sotmetiment a informació pública del compte de liquidació definitiva de la UA-27 després de la rectificació d'errors materials. [2006/2632]  
Decret 95/06  
L'alcalde president que subscriu proposa al Ple de la Corporació l'adopció del següent acord:  
«En virtut de l'acord plenari de 26 de maig de 2005 i sobre l'acta de recepció de les obres i la base d'un compte detallat s'aprovà la proposta de liquidació definitiva de les quotes d'urbanització corresponent a les obres d'urbanització de la unitat d'execució UA-27.  
Se seguiren els tràmits prevists en l'article 72 de la Llei 6/1994, de 15 de novembre Reguladora de l'Activitat Urbanística que estableix, d'un costat, que l'administració actuant ha d'aprovar les quotes d'urbanització sobre la base d'una memòria i un compte detallat i justificat; memòria i compte que foren elaborats. I d'un altre costat, assenyala que l'aprovació serà prèvia audiència dels afectats. El tràmit d'audiència també es va realitzar d'acord amb el que disposa l'article 84 de la Llei 30/1992, de 26 de novembre, del Règim Jurídic de les Administracions Públiques i Procediment Administratiu Comú. No es va presentar cap al·legació, per tant transcorrregut el termini d'audiència, l'Ajuntament en Ple aprova conforme el que s'ha assenyalat.  
Mitjançant escrit presentat amb data de registre d'entrada 7.339/2005, de 26 d'agost, la senyora Vicenta Giménez García sol·licita que es revise la liquidació definitiva aprovada.   
El servei tècnic redactor de la liquidació observa l'existència d'un error material en haver sigut atesa la participació de cada propietari d'acord a la superficie inicial de sòl sense acollir-se a l'aprofitament susceptible d'apropiació (m²t) i en conseqüència sense haver-se aplicat els coeficients correctors fixats en la reparcel·lació per les diferents tipologies edificatòries.   
Davant d'aquests fets, l'Alcaldia proposa de conformitat amb el que disposa l'article 105 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, a instància d'interessat, que es rectifique la liquidació definitiva de l'obra d'urbanització de la UA-27 d'acord amb el que s'ha exposat i al nou compte de liquidació presentat. Es rectifica i se sotmet a nova exposició al públic; transcorregut el termini sense presentar-se al·legacions o resoltes aquestes el Ple aprovarà la rectificació definitivament.  
En conseqüència, el Ple acorda per unanimitat l'aprovació de la proposta de l'Alcaldia».  
Tenint en compte els antecedents exposats, mitjançant el present decret se sotmet a informació pública la liquidació definitiva de la UA-21, després de la rectificació d'errors materials. I es resol:  
1. Exposar al públic per un període de vint dies la liquidació definitiva perquè es presenten les al·legacions que s'estimen oportunes.  
2. Publicar l'exposició al Diari Oficial de la Generalitat Valenciana, a un periòdic i mostrar-ho al tauler d'edictes, segons s'ha assenyalat.  
3. Notificar-ho als titulars afectats.  
Moncofa, 31 de gener de 2006.. L'alcalde: José Vicente Isach Clofent.